Kostol svätej Margity (Lamač)

Kostol svätej Margity je rímskokatolícky farský kostol v bratislavskej mestskej časti Lamač. 16. decembra 1996 bol kostol rozhodnutím Ministerstva kultúry Slovenskej republiky zapísaný do ústredného zoznamu pamiatkového fondu. História Bol postavený v rokoch 1947 až 1951 na mieste staršieho kostola zo 16. storočia, ktorý veľkosťou už nevyhovoval potrebám farnosti. Autorom architektonického návrhu bol významný slovenský architekt Milan Michal Harminc. Architektonicky je podobný ďalším kostolom z povojnového obdobia, napr. v obciach Terchová alebo Novoť na Orave. Na priečelí je mozaikový obraz sv. Margity Uhorskej[chýba zdroj] od akademického maliara Ernesta Zmetáka. V areáli kostola sa nachádza národná kultúrna pamiatka Pomník padlým v 1. a 2. svetovej vojne od Alojza Rigeleho. Galéria Referencie Iné projekty Commons ponúka multimediálne súbory na tému Kostol svätej Margity (Lamač) Externé odkazy oficiálna stránka farnosti Fotografie stavby a posviacky nového kostola sv. Margity v r. 1947-1951 Archivované 2024-01-10 na Wayback Machine